钦定古今图书集成/明伦汇编/人事典/第103卷 > 尔雅 > 《阻归赋》梁·简文帝
## 钦定古今图书集成/明伦汇编/人事典/第103卷 > 尔雅 > 《阻归赋》梁·简文帝

“观建国之皇王，选能官于前古。元帝慈而布教，岂齐
圣而作辅？伊吾人之固陋，宅璇汉而自通，蹑九枝而
耀景，总六翮而抟风。”属元玦之启异，逢玉弩之相惊，
顿天罗于八表，腾云驱于四溟，发伏鳖之雄气，耀策
马之高星。地迩朔场，疆邻北极，垄树饶风，胡天少色。
上月斜临，寒松遥直。云向山而欲敛，雁疲飞而不息。
何愁绪之交加，岂树萱与折麻。闻繁钲之韵冰，听流
风之入笳。终知客游之阻，无解乡路之赊。